Georges Engel
De Georges Engel, gebuer de 7. September 1968 zu Déifferdeng, ass e lëtzebuergeschen LSAP-Politiker an zanter dem 5. Januar 2022 Minister fir Sport, Aarbecht, Emploi a Sozial- a solidaresch Economie.

Hie war vun 2005 bis den 10. Juli 2020 Buergermeeschter vun der Gemeng Suessem.

Den 1. Februar 2012 gouf hien als Deputéierten an der Chamber vereedegt, wou en d'Mandat vun der Lydie Err iwwerholl huet, déi Ombudsfra ginn ass. Bei de Chamberwale vum 20. Oktober 2013, deene vum 14. Oktober 2018 an deene vun 2023 
gouf hien erëmgewielt.

Hie war vu Mäerz 2010 bis Januar 2019 Vizepresident vun der LSAP.

De 5. Januar 2022 huet hien dem Dan Kersch, deen zeréckgetruede war, seng Portefeuillen als Minister fir Sport, Aarbecht, Emploi a Sozial- a solidaresch Economie an der Regierung Bettel-Lenert-Bausch iwwerholl.

2023 huet hie fir d'Chamberwale kandidéiert a gouf fir d'LSAP am Bezierk Süden an d'Chamber gewielt.

Gielchen 
 Chevalier vum Ordre de Mérite du Grand-Duché de Luxembourg (Promotioun 2015)

Literatur
 Laboulle, L., 2022. Klapp den Engel. Der Sozialdemokrat Georges Engel hat den langen Aufstieg vom kommunalen Oppositionsrat zum Minister ohne Abkürzungen und Umwege bewältigt. Ein Porträt. d'Lëtzebuerger Land vum 7. Januar 2022, S. 6.

Um Spaweck 

Buergermeeschtere vu Suessem
Lëtzebuergesch Buergermeeschteren
Lëtzebuergesch Deputéiert
Sportsministere vu Lëtzebuerg
Aarbechtsministere vu Lëtzebuerg
Chevalier de l'Ordre de Mérite du Grand-Duché de Luxembourg
Gebuer 1968